open-index/open-wikipedia-markdown huggingface dataset:
Beam me up, Scotty

Scotty - Star Trek сериалдарында қарапайым физикалық нысандардың телепорт технологиясымен орын алмастыруын қамтамасыз ететін автономды құрылғы.
### Тарихы

Жұлдызды жол фильмінен белгілі физикалық нысанды телепортациялық жолмен тасымалдау идеясы жүзеге асты. Құрастырушылар бұл жолы да 3D-басылым технологиясын қолданған. Daily Mail газетінің жазуына қарағанда, Scotty («Жұлдызды жол» фантастикалық сериялының кейіпкері құрметіне) атауына ие аппарат жылдам тасымалдауға берілген нысанды сканерлеу кезінде жойып, оның екінші қабылдап алушы аппараты жойылған нысанның көшірмесін жасайды. Нақтырақ айтсақ, нысан сканерленгенде құрылымы машинаға тән тілге өңделіп, оның дәл көшірмесі 3D-принтердің көмегімен жасалады. Белгілі бір затты көшіру үшін ол алдымен құрылғының ішіне салынады. Одан кейін қабылдап алушы таңдалып, құрылғының негізгі батырмасы басылады. Смарт аппарат автоматты түрде берілген нысанды белгіленген орынға көшіру арқылы жеткізеді.
### Мақсаты
Құрастырушылар нысанның түпнұсқасы жойылғанымен, оның көшірмесі дәл сол іспетті боларына кепілдік береді. Нақтырақ айтқанда, бұл аппараттың мақсаты нысанды көшіру емес, оны бір орыннан екінші орынға жылдам жеткізу болып отыр.
## Дереккөздер


Санат:Star Trek
А-ға оралу

**«А»-ға оралу** — Ш. Айманов атындағы «Қазақфильм» киностудиясының базаында «Байтерек» және Егор Кончаловскийдің PS TV студиясы 3D-форматта түсірген толықметражды көркем фильм. 84-ші «Оскар» марапатының «Ең жақсы ағылшын тілінде түсірілмеген фильм» номинациясының үміткері. Қазақстанда 3D-форматта түсірілген алғашқы фильм. Жанры - драма, әскери әкшн. Продюссер — Арман Асенов. Ұзақтығы —110 минут.

## Сюжеті
Ресей және Қазақстанның телевизиялық қызметкерлерінің жас, креативті тобы "Александр Македонскийдің жолдарымен" деректі фильмін түсіру үшін Алматыдан Ауғанстанға жол тартады. Бұрынғы жауынгер-интернационалист, Ауғанстанда соғысып, сол жерде аяғынан айырылған Марат Аюмов оларды алып жүріп, қорғау үшін бірге барады. Ол парсы тілін жақсы меңгерген, жергілікті дәстүрлерді, салттарды, ауғандық "заңдарды" біледі. Жүргізушінің қателігінен топ басқа жерге барып, қарапайым жұмыс сапары қауіпті оқиғаға айналады. Бірақ, кино түсірушілер жолсеріктің Ауғанстанға оралуға өзіндік себептері бар екенін білмеген еді.

## Басты рөлде

* Қарлығаш Мұхамеджанова
* Гүлнар Дусматова
* Берік Айтжанов,
* Аша Матай
* Сейдулла Молдаханов
* Наталья Арынбасарова
* Иван Жидков
* Гоша Куценко
* Денис Никифоров
* Андрей Шибаршин
* Фархат Әбдірайымов
* Арман Асенов.

## Дереккөздер

Санат:Алфавит бойынша фильмдер
Санат:Қазақфильм
Санат:2010 жылғы фильмдер
Санат:Ресей фильмдері
Санат:Қазақстан фильмдері
Санат:2010 жылғы Қазақстан фильмдері
Коллегия

**Коллегия** - өз компентенциясы шеңберіндегі мәселелерді бірлесіп шешуге құқығы бар адамдар тобы.

Социалистік мемлекеттерде Коллегия - үкімет билігін, басқару ісін, заңдылықты жүзеге асыратын коллективтік орган. КСРО және одақтас, автономиялы республикалар министрліктерінің бәрінде де коллегиялар болған. Олардың құрамын министрдің ұсынуы бойынша КСРО Министрлік Кеңесі, одақтас, автономиялы Республикалар Министрлік Кеңестері бекітеді. Коллегия күрделі мәселелерді талқылап, шешіп отырған.

## Дереккөздер

Санат:КСРО тарихы
Санат:Ұйымдар
Фисгармония

**Фисгармония** (нем. Fisharmonium, грек. physa - көрік және harmonia - гармония) - орган тәрізді көп дауысты клавишті музыкалық аспап.19 ғасырдың бас кезінен белгілі. Әсіресе, ол тасымалдау тұрғысынан қолайлы болғандықтан көпшілік арасына кең тарап, музыкалық шығарманы орындау мен сүйемелдеу үшін үйде де, мектепте де пайдаланып отырды. Сыртқы бітім-тұрпаты пианиноны еске түсіргенімен көлемі жағынан шағындау. Дыбысы аяқпен тепкілі құрылғы көмегімен көрікті жоғары-төмен басып отырудан туатымен ауа күшімен қозғалысқа келетін темір тілшелер арқлы шығады. Оның 6 – 20 регистрлі фортепьяндық клавиатурасы болады. Фисгармонияның құлаққа жағымды үні арфа, рояль мен ысқылы музыкалық аспаптар дыбысымен әдемі үйлеседі. 
## Дереккөздер
 Қазақстан ұлттық энциклопедия. 9 том. Алматы, 2007.
Регги Ли

Регги Ли (ағыл. Reggie Lee, туған. 7 қазан 1974, Кесон-Сити, Филиппин) — американдық актер, "Побег" телесериалында Билли Ким, "Пираты Карибского моря" фильмінде Тай Хуангты және "Форсаж" кинофильмінде ойнаған. 2011 жылдан бастап "Гримм" сериалында тұрақты ролге ие. 

## Өмірбаяны
Регги ли Филиппиндағы Кесон-Сити қаласында Зинаида Тельмо мен Хесус Эспириту-Вальдес отбасында туған. Ол отбасындағы үш ұлдың үлкені. Ли ағылшын және тагаль тілдерін жақсы меңгерген. Балалық шағында Огайо штатындағы Парма мен Стронгсвилль көшіп кеткен. Мұнда Регги францискандық орта мектебін бітірген. 1990 жылы Ли Нью- Йоркка, ал содан Лос-Анджелесқа көшіп кетті. 1997 жылы «FOB» және «Восточно-западные игроки» пьессаларында ойнаған үшін Dramalogue сыйлағына ие болған.  . Ли  «Подними тигра на гору» фильмінде басты роль ойнаған..

"Форсаж" фильмінде Лэнс Нгуенді ойнағаннан кейін, Диснейдің "Пираты Карибского моря" киносында Тай Хуангты ойнаған. Тағыда Ли тәуелсіз "Шанс китайца" фильмінде Тимоти Боттоммен, Дэнни Трехо, Тереза ​​Расселл и Эрнесто Боргнайнмен ойнаған.

## Дереккөздер
# Регги Ли
# Регги Ли Internet Movie Database сайтында
Коллективтік антенна

**Коллективтік антенна** - телевизия және радио стансалары тарататын сигналдарды қабылдауға арналған ортақ антенна.
## Антеннаның қолданылуы
Көп пәтерлі тұрғын үйлер мен мейманханалардығы теледидарлар әдетте *Коллективтік антеннаға* қосылады. Антеннаның құрамында қабылданған сигналды күшейткіш құрылғы, тармақтық желі мен абоненттік тармақ қорабы болады. Коллективтік антеннада телевизиялық сигналдарды сенімді түрде қабылдауға арналған көп элементті, көп программалы (диапозонды) антенналар пайдаланылады. Бұл антенналар телевизия орталығынан 50-80 км қашықтыққа дейін орналасқан аудандарда сенімді жұмыс істейді. Үйдің шатырында орналасқан антенна көп қабатты үйдің әр қабатында орналастырылған бөлгіш қораппен кабель арқылы жалғастырылады. Антеннадан қабылданған сигнал күшейтіледі. Қораптардан әр үйдегі телидидарларға дейін кабель тартылады. Коллективтік антенна үйлердің шатырына орналастырылған көптеген антенналарды жалғыз антеннамен алмастырады, әрі үйдің сыртқы көркін бұзбайды. 

## Дереккөздер

Санат:Құралдар
Санат:Антенналар
Санат:Телевидение
Санат:КСРО тарихы
Краудфандинг

## Киноға жылу жинау, немесе краудфандинг
Краудфандинг (ағылшын тілінен аударғанда: халықтық қаржыландыру) – Интернет арқылы белгілі бір жобаға халықтың, көпшіліктің қаржы жинап беруі. Бұндай қолдау түрлі мақсаттарға арналуы мүмкін: табиғат апаттарынан зардап шеккендерге көмек, спорт командасына жанкүйерлерінің көрсеткен қолдауы, түрлі саяси кампанияларға қолдау білдіру, стартап-компанияларды немесе кіші бизнесті қаржыландыру, т.б.
## Тарихы
Краудфандинг кино саласында да кеңінен қолданыла бастады. Халықтық қолдаудың бұндай түрі киноиндустрияда 2002 жылдан бастау алады. Эрик Бауман деген кәсіпкер FilmVenture.com сайтын ашып, көрермендердің есебінен кино түсіру идеясын іске асыра бастады.Жылу жинау әрине жобаның болашағы үшін жақсы қолдау бола алады. Кейбір режиссерлер тіпті фильмге қажет соманы артығымен де жинап жатқан сәттер кездеседі.
## Краудфандинг қолданылған туындылар
Мысалы америкалық "Вероника Марс" ("Veronica Mars") телесериалының толықметражды нұсқасы түсіріледі деп айтылғалы бері фанаттар бері серпіліп қалғандай еді. Бірақ жобаны іске асыруға қаржы табылмады. Сол кезде Kickstarter сайты арқылы көрермендер жылу жинап, фильм үшін 5,7 миллион доллар жинап берген. Ал негізінде өндіріске бар болғаны 2 миллион доллардай қажет деп мәлімделген еді.

Халықтың құйған инвестициясы әрине жақсы. Бірақ көрермен үшін бұдан қандай пайда деген сұрақ туындайды. Краудфандингтің қарапайым көрермен үшін келесі тиімді жақтарын атауға болады:
- Ұнатқан жобаңыздың жарық көруіне тікелей атсалысу. Мысалы сіз және идеялас достарыңыз Желтоқсан оқиғасы туралы көркем фильм шыққанын қалайсыз делік. Бірақ режиссер мен продюсер жобаны іске асыруға қаржыландыру жоқ екенін айтады. Дәл осы кезде халықтың көмегі қажет болады. Арнайы жылу жинайтын Интернет-ресурстарға барып, жобаны тіркеп көпшіліктен көмек сұрайсыз. Әрине бұл әрекеттердің барлығы бекітілген түсіру тобымен келісе отырып атқарылады.
- Сіз киноға түскіңіз келеді немесе түсіру тобына көмектесіп, кино өндірудің қыр-сырын өз көзіңізбен көргіңіз келеді. Дәл осы кезде бір фильмге қаржы жинау үшін режиссер көмек сұрады делік. Осындайда сіз өз арманыңызды іске асыра аласыз. Режиссер бұндай жағдайда әдетте акционерлерге, яғни қаржымен көмектесетін көрермендерге ақы орнына немесе алғыстың белгісі ретінде эпизодтық рөлдер ұсынады немесе түсірілім жұмыстарына қатысуға рұқсат береді, сондай-ақ фильмнің ақырғы титрына қолдау білдіргендердің аты-жөндерін енгізеді.

Тақырып аясында Қазақстанға тікелей қатысы екі жобаны атап өтпеске болмайды. Ресейде 28 батырдың ерлігіне арналған «Двадцать восемь панфиловцев» фильмі дайындалуда. Өндірісті толықтай дерлік халықтың қаржысына жүргізу көзделген. Қазір Boomstarter сайты арқылы қажетті 60 миллион рубльдің 23 миллионнан астам бөлігі жиналған.
## Сыртқы сілтемелер
http://crowdsourcing.ru/cat/6
Филэмбриогенез

**Филэмбриогенез** (грек. phylon - туыс, тайпа, embrion - ұрық және ...генез) - жануарлар ұрығының даму кезіңінде пайдал болатын эволюциялық өзгерістер.   

Филэмбриогенез терминін алғаш рет А.Н. Северцов 1910 ж. ұсынды. Ол филэмбриогенез ұрық дамуының кез-келген кезеңінде пайда болуы мүмкін және сол пайда болған эколюциялық өзгерістер тұқым қуалайтынын дәлелдеді. Филэмбриогенез теориясы бойына жануарлар ұрығының даму барысында пайда болған тұқым қуалаушылық белгілер ересек дарабастарға беріледі де, солар арқылы кейінгі ұрпақтарға таралады. 

Филэмбриогенез пайда болуының үш түрлі жолы бар. 
# *[[Архаллаксис]]* (грек. arche – бастапқы, алғашқы және allaxis - өзгеру) – ұрықтың даму барысындағы кез-келген органның пайда болуының бастапқы кезеңінде байқалатын эволюциялық өзгеріс. Мысалы: сүтқоректілердегі түктің пайда болуы олардың арғы тектерінда пайда болған өзгерістердің тікелей әсері. Бұл терминді де Северцов ұсынған (1912). 
# *[[Девиация]]* (лат.deviation - ауытқу) ұрық дамуының ортаңғы кезеңінде пайда болатын эволюциялық өзгерістер. Мысалы: сүтқоректілердің азу тістерінің күрделенуі. Бұл терминді неміс ғалымы Ф.Мюллер енгізді (1864).
# *[[Анаболия]]* (грек.anabole қосымша, жалғау) – ұрықтың даму барысында органдарының соңғы кезеңіндегі пайда болатын эволюциялық өзгерістер. Мысалы: жылқының аяқтарындағы саусақтарының эволюциялық жолмен өзгеруі. Бұл терминді алғаш рет қолданған Северцов (1912). 

Қорыта айтқанда, филэмбриогенездік эволюциялық өзгерістердің пайда болуы ұрықтың белгілі бір орта жағдайына бейімделуінен емес, олардың ересек дарабастарының орта жағдайына бейімделуінен пайда болады.

## Дереккөздер

Санат:Биология
Санат:Эволюциялық биология
Қобан мәдениеті

thumb|right|200px|Кобан мәдениетінің нышаны - б.з.б. 813 ж. әшекейлік бұйым.
**Қобан мәдениеті** — Солтүстік Кавказдың орталық бөлігіне тараған археологиялық мәдениет (б.з.б. 2-1 мыңжылдықтар - 1-мыңжылдықтың ортасы, яғни қола дәуірінен темір дәуіріне өтер кезең).

Кобан мәдениетіне тән заттардың бастылары: әсем қола балталар, белдік айыл бастары, жұмыр білезіктер, түйреуіштер. Олардың беттері геометриялық және [қошқар мүйіз өрнектермен безендірілген. Қыш ыдыстарға да осындай өрнектер салынған. Өліктер төрт бұрышты тас жәшіктердің ішіне бүктүстіріп қойылған. Кобан мәдениеті тұсындағы халықтар мал бағып, егін еккен, Скифиямен, Кавказ сыртымен, Алдыңғы Азиямен тайпа аралық кең байланыс жасаған. 

## Дереккөздер

Санат:Кавказ
Санат:Тарих
Санат:Қола дәуірі
Санат:Кавказ тарихы
Санат:Темір дәуірі
Санат:Ресей археологиялық мәдениеті‎
Годзилла

60 жылдық тарихы бар Годзилла (жапонша: ゴジラ – Годзира) – талай фильмдер мен мультфильмдерге, комикстар мен компьютерлік ойындарға арқау болған алып кесіртке (кайдзю). Түпнұсқа сюжетте оның пайда болу тарихы былай баяндалады: адамдар сутек бомбасын жарғаннан кейін ежелгі дәуірден бері ұйқыда жатқан алып кесіртке оянып кетеді.
## Годзила сөзінің тарихы
«Gojira» деген атау жапонша «горилла» және «кит» деген сөздердің қосындысы.
## Годзилланың «отаны» - Жапония
Годзилла туралы тұңғыш фильм түсіріліп жатқан кезде, Жапониядағы Toho студиясының бір қызметкері осы атты ойлап тапқан екен.
Ремейктер мен сериалдарды есептемегенде, Годзилла туралы 30 шақты фильм түсірілген.
Годзилланың «отаны» - Жапония. Ол туралы алғаш фильм осы елде түсірілді. Жапонияда шығарылған Годзилла туралы кинокартиналар сериясы үш кезеңге бөліп қарастырылады:
Сёва кезеңі: 1954-1975 жылдар.
1954 жылы Исиро Хонда түсірген «Годзилла» фильмі жарық көрді. Бұл осы алып кесіртке туралы ең бірінші туынды. Бұл картина кейін қайтадан өңделіп, 1956 жылы Америкада «Годзилла – монстрлар патшасы!» деген атпен жарық көрді. 
## Годзилла жайлы фильмдер
Одан кейін келесі фильмдермен жалғасты:
- 1955 жыл. «Годзилла қайта шабуылдайды» («Godzilla Raids Again»), немесе «Гигантис – отты монстр» («Gigantis the Fire Monster»).
- 1962 жыл. «Кинг-Конг Годзиллаға қарсы» («King Kong vs. Godzilla»).
- 1964 жыл. «Годзилла Мотраға қарсы» («Godzilla vs. Mothra»).
- 1964 жыл. «Гидора, үш басты монстр» («Ghidorah, Three-Headed Monster»).
- 1965 жыл. «Годзилла Монстр Зероға қарсы» («Godzilla Vs. Monster Zero»).
- 1966 жыл. «Годзилла теңіз монстрына қарсы» («Godzilla Versus the Sea Monster»).
- 1967 жыл. «Годзилланың ұлы» («Son of Godzilla»).
- 1968 жыл. «Барлық монстрларды жою» («Destroy All Monsters»).
- 1968 жыл. «Годзилла, Минилла, Габара: Барлық монстрлар шабуылдайды» («Godzilla, Minilla, Gabara: All Monster’s Attack»), немесе «Годзилланың кегі» («Godzilla’s Revenge»).
- 1971 жыл. «Годзилла Смог монстрға қарсы» («Godzilla vs. the Smog Monster»).
- 1972 жыл. «Годзилла Гайганға қарсы» («Godzilla vs. Gigan»).
- 1973 жыл. «Годзилла Мегалонға қарсы» («Godzilla vs. Megalon»).
- 1974 жыл. «Годзилла Мехагодзиллаға қарсы» («Godzilla vs. Mechagodzilla»).
- 1975 жыл. «Мехагодзилланың терроры» («Terror of Mechagodzilla»).
Фридель Рауш

**Фридель Рауш** (; 27 ақпан 1940 жылы, Германия Дуйсбург — 18 қараша 2017 жылы, Швейцария Хорв) — бұрынғы неміс футболшысы және бапкері.

### Карьера
#### Футболшы карьерасы
22 жасында Рауш  «Дуйсбургтан»  «Шальке 04» командасына ауысады да, 1971 жылға дейін қорғаушы орнында ойнайды.

Рауш футбол матчында полиция иті оны жамбасқа итеріп кеткенімен танымал. Бұл оқиға 6 қыркүйек 1969 және полицияның алаңға шыққан жанкүйерлерді тыныштандырған сәтте Рюр Дерби болды. Клуб дәрігері Раушуды сіреспеге қарсы егу жасады, және футболшы ақыры матчты аяқтады. Кейінірек Дортмунд «Боруссия Боруссия футбол клубы» Раушудан кешірім сұрады және 500 марок.

#### Бапкер карьерасы
Футболшы карьерасын аяқтағаннан кейін өзінің бұрынғы  «Шальке 04» командасында бапкерлік етеді. Алғашында Рауш жастар командасын жаттықтырады, кейін бас бапкер Макс Маркельдің көмекшісі жұмысын атқарады. Ал 1976 жылдың наурызында бас бапкер атанып, командамен Бундеслиганың 1976/1977 маусымында күміс медалінің жүлдегері атанады. 1976 жылы желтоқсанда Рауш Шалькеден кетеді.

1979 жылы қаңтардан бастап «Айнтрахт Франкфурт» командасын жаттықтырып, 1980 жылы УЕФА Кубогының жеңімпазы атанады.

Бұл табсытардан кейін «Фенербахче», «МВВ Мастрихт» және «Ираклис» клубтарында сәтсіздікке ұшырайды.

1985 жылы «Люцерн» клубының бас бапкері атанып, 1989 жылы Швейцария чемпионы және 1992 жылы Швейцария Кубогының иегері атанады.

«Базель» клубында бір жыл өткізгеннен кейін, «Кайзерслаутерн» командасының бапкері атанады. Бірақ 1995/1996 маусымнан кейін клуб екінші Бундеслигаға түсіп қалғандықтан оны жұмыстан шығарып жібереді.

Бұдан кейін ЛАСКада,Боруссия (Мёнхенгладбах) және Нюрнбергте бапкерлік көрсетеді. 2001 жылы «Айнтрахт Франкфурт» клубында бапкерлік етіп, 2004-2006 жылдары «Люцерн» клубының спорттық директорының жұмысын атқарады.

### Жеке өмір
Фрмдель Рауш Марлизаға үйленген, үш ұлы және төрт немересі бар, Хорта тұрады. Хорве. Ол екі рет жүрек соғысы мен өкпе эмболиясына ұшырады. 2006 жылдың наурыз айының соңында Раушқа тері рагы диагнозы қойылды. .

## Өлім
Фридель Рауш 2017 жылдың 18 қарашасында жүрек жеткіліксіздігінен қайтыс болды.

### Жетістіктері
* Футболшы ретінде
** Германия Кубогының финалисті: 1968/69
* Бапкер ретінде
** Германия вице-чемпионы: 1976/77, 1993/94
** УЕФА Кубогының иегері: 1979/80
** Швейцария Чемпионы: 1988/89
** Швейцарии Кубогының иегері : 1991/92

### Дереккөздер

## Сілтемелер
* Профиль на ''Transfermarkt.de''
* Профиль на ''Fussballdaten.de''
* Профиль на ''Eintracht-archiv.de'' 

Санат:27 ақпанда туғандар
Санат:Дуйсбургте туғандар
Санат:18 қарашада қайтыс болғандар
Санат:Спортшылар әліппе бойынша
Санат:Германия футболшылары
Санат:Дуйсбург ФК ойыншылары
Санат:Шальке 04 ФК ойыншылары
Санат:Германия футбол жаттықтырушылары
Санат:Шальке-04 ФК жаттықтырушылары
Санат:Тренингтер Eintracht Frankfurt
Санат:Фенербахче ФК жаттықтырушылары
Санат:Массачусетс ФК жаттықтырушылары
Санат:Ираклис ФК жаттықтырушылары
Санат:Люцерн ФК жаттықтырушылары
Санат:Базель ФК жаттықтырушылары
Санат:Кайзерслаутерн ФК жаттықтырушылары
Санат:ЛАСК ФК жаттықтырушылары
Санат:Боруссия Менхенгладбах ФК жаттықтырушылары
Санат:Нюрнберг федерациясы
Америкалық мерген

Warner Bros. Pictures түсірген **«Америкалық мерген»** фильмі (2014 жылы) Америка кино институтының үздік бағасын алған болатын. Ал режиссері Клинт Иствуд АҚШ-тың Ұлттық киносыншылар кеңесінің шешімі бойынша 2014 жылдың үздік режиссері атанды. Биографиялық кино Техастан шыққан теңіз жаяу әскері Крис Кайлдың өміріне негізделген. Ирак жеріндегі соғыста мергендігімен атағы шыққан. Ирактықтар оны әзәзіл атап кеткен.

## Рөлдерде
* Брэдли Купер — *[[Крис Кайл]]*
* Сиенна Миллер — *Тайя Рена Кайл, оның әйелі*
* Люк Граймс — *Марк Ли*
* Джейк Макдорман — *Райан «Биглз» Джоб*
* Кори Хардрикт — *Дандридж*
* Навид Негабан — *Шейх*
* Кайл Галлнер — *Уинстон*
* Сэм Джагер — *капитан Мартенс*
* Сэмми Шейк — *Мустафа, ирактық мерген*
* Эрик Клоуз — *агент Снид*
* Брайан Хэллисей — *капитан Гиллеспи*
* Макс Чарльз — *Коултон Кайл, Кристің ұлы*
* Мадлен Макгроу — *Маккенна Кайл, Кристің қызы*
* Марнетт Пэттерсон — *Сара*

## Дереккөздер

Санат:Клинт Иствуд фильмдері
Санат:Warner Bros. фильмдері
Санат:Village Roadshow Pictures фильмдері
Санат:АҚШ атыс-шабыс фильмдері
Санат:АҚШ драма-фильмдері
Стивен Юн

**Стивен Юн** - 1983 жылы 21 желтоқсанда Корея республикасында, Сеул қаласында туды. Американдық əртіс, 《Ходячие мертвецы》 телесериалында Гленн рөлімен əлемге əйгілі болды.  
Стивен Юн Сеул қаласында туды жəне Трой қаласы, Мичиган штатында өсті. Калмазу қаласында жоғары білім алды.  Университетін бітірген соң, ол Чикаго қаласына театрда оқуға барды.Өзінің мақсаттарына жеткен соң, Стивен Лос-Анджелес қаласына көшті. 2010 жылдан бастап 《 Ходячие мертвецы 》 телесериалында түсіп жүр. Гленн рөлін ойнағаны үшін ол 《Сатурн》 премиясына 2011 жылы  номинацияланды.
МВВ Мастрихт

**МВВ Мастрихт** (нидерл. *Maatschappelijke Voetbal Vereniging Maastricht*) — нидерландылық футбол клуб, Маастрихт қаласында орналасқан, 1902 жылы 2 сәуірде құрылған. 2010/2011 маусымға дейін клубтың атауы МВВ (нидерл. Maastrichtse Voetbal Vereniging) болған. 
2013/2014 маусымда Нидерландының бірінші дивизионында өнер көрсетіп, 11 орынды иеленген. 

## Бұрынғы ойыншылар

*  Эрик Геретс
* Кеннет Перес
* Эбрима Силла
* Вилфред Баума
* Вилли Брокамп
* Денни Ландзат
* Эрик Мейер
* Дик Наннинга
* Ко Принс
* Барри Хюльсхофф
* Будевейн Зенден
* Эрик Корчагин

## Дереккөздер

Википедиядаға мақала

Санат:Нидерланд футбол клубтары
Санат:1902 жылы құрылған футбол клубтары
Үлкен көздер

**«Үлкен көздер»** () — 2014 жылы режиссер Тим Бёртон түсірген американдық өмірбаяндық драмалық фильм.

## Сюжеті
Маргарет есімді суретші әйел 1950 жылдары көздері ерекше үлкен балалардың портреттерін салумен айналысады. Өз атынан жариялауға ұялған әйел, авторы ретінде күйеуі Уолтер Кинді көрсетіп жүреді. Екеуі танымал бола бастағанда ажырасуға мәжбүр болады. Осы кезде үлкен мәселе туындайды: картиналардың авторын дәлелдеу қиынға соғады. 

## Рөлдерде

## Дереккөздер

Санат:2014 жылғы АҚШ фильмдері
Санат:АҚШ драма-фильмдері
Санат:2014 жылғы драма фильмдері
Санат:The Weinstein Company фильмдері
Санат:Ағылшын тіліндегі фильмдер
Санат:Тим Бёртон фильмдері
Колонкалы бұрғылау

**Колонкалы бұрғылау** - кен байлықтарды (мұнай, су, көмір, түсті метал және т.б.) іздеу және барлау жұмыстарында пайдаланылатын ұңғымаларды қазу тәсілі. 
## Колонкалы бұрғылау әдісі
Бұл тәсілде ұңғыма забойындағы тау жынысы арнайы қашау немесе тіс қаптама (коронка) арқылы кесіліп, тау жынысының үлгісі - керн алынады. Колонкалы бұрғылауда тау жыныстарын талқандап бұрғылау үшін көбінесе бұрғы снаряды пайдаланылады. Оның үш жағында алмастан немесе қатты қорытпалы кескіштермен нақышталған болат сақинасы болады. Осы болат сақина - коронка деп аталады. Ұңғыма қазу ұшін коронкаға айналмалы немесе айналсоқ қозғалыс берілуімен бірге тау жынысына бойлап сұғынуы үшін белгілі күшпен төмен соғылады. Колонкалы бұрғылау тәсілі қаттылығы әр түрлі тау жыныстарына қолданыла береді.

## Дереккөздер

Санат:Құралдар
Санат:Тау-кен ісі
Санат:Бұрғылау
Колывань жотасы

**Колывань жотасы** - Алтайдың солтүстік-батысындағы таулы жота.

## Географиялық орны
Ресейдің Алтай өлкесінде. Ұзындығы 100 км шамасында. 

## Жер бедері
Шығыс бөлігінің орташа биіктігі 600-800 м, батысында 400-500 м; ең биік жері Көкше тауы 1206 м. Тау басы күмбез тәрізді, беткейлері көлбеу келеді. 

## Геологиялық құрылымы
Колывань жотасы тақтатас, гранит және туфтан түзілген. Полиметалл кен орны бар; яшма, порфирит, кварцит кездеседі. 

## Өсімдігі
Солтүстік-шығыс беткейінде май қарағай, қарағайлы орман батыс жағында бұталы шалғын мен селеулі далаға ұласады.

## Дереккөздер

Санат:Ресей таулары
Софи Тернер

**Софи Тëрнер** - 1996 жылы 21 ақпанда Нортгемтон қаласында туды. Британдық əртіс, 《 Игра Престолов 》 телесериалында Санса Старк рөлімен əлемге əйгілі болды.

## Өмірбаян
Софи Тернер Ұлыбританиядағы Нортгемтон қаласында туды.  Ол Кингс орта мектебінде оқу оқыды. Осы мектептің театр үйірмесіне қатысты.  Плэйбокс театрында мащықтанды. Ол 《 Игра Престолов 》 телесериалында түскеннен кейін,  əртісті басқа да фильмдер мен сериалдарға шақыра бастады. Мысалы, 2013 жылғы 《Другая я》, 《Тринадцатая сказка》, 2014 жылғы 《Особо опасна》, 2015 жылы шығатын фильм 《Одна》, 《 Монстр Мэри Шелли》 жəне 2016 жылы шығатын 《Люди Икс: Апокалипсис》.
Фонограф

**Фонограф** (грек. phone- дыбыс және грек. grapho - жазамын, жазу) - механикалық әдіспен дыбыс жазу мен дыбысты қайта жаңғырту аспабы. Алғаш рет 1877 ж. Т.А. Эдисон (АҚШ-та) ойлап тапқан. 20 ғасырдың 30-жылдарыне дейін фонографтың жетілдірілген түрлері диктафон ретінде кеңінен пайдаланылды. Әсіресе, фонографты халық музыкасын жазып алуды пайдалану кейіннен фольклортанудың ғылым ретінде қалыптасуының жаңа кезеңін айқындады. 20 ғасырдың басында фонограф арқылы әдебиет пен өнердің айтулы өкілдерінің (мысалы әнші А.Патти мен актриса С.Бернардың, жазушылар Л.Н. Толстой мен А.П.Чеховтың, т.б.) үн-даусы жазылып алынып, кейінгі ұрпаққа сақтауға қалдырылды. 20 ғасырдың 20-жылдары қазақтың атақты әншісі Әміре Қашаубаевтың даусы да фонографқа жазылып алынған. Кейін фонографтың негізінде граммофон мен патефон жасалды; 20 ғасырдың 40-50 жылдарында олардың орнына жаңа электрмеханикалық және магниттік жазу құрылғылары(магнитофон, электрофон, т.б.) өмірге келді . 
## Дереккөздер
 Қазақстан ұлттық энциклопедия. 9 том. Алматы, 2007.
Формальды арифметика

**Формальды арифметика** - арифметиканы формальды жүйе ретінде тұжырымдау. Формальды арифметиканың тілі О, константа, сандық айнымалылар, теңдік символы, +1 және логикалық байланыстардан құралады. Арифметикалық операцилар үшін теңдікті анықтайтын предикаттарды есептеу аксиомалары мен қорытында ережелері формальды арифметиканың постулаттары болып табылады. Формальды арифметикада рекурсивтік функциялар белгіленеді және оларды анықтайтын теңдіктері дәлелденеді. Бұл жағдай шекті жиындар жөніндегі пікірлерді тұжырымдауға мүмкіндік береді. Формальды арифметика шексіздік аксиомасынсыз алынған Цернело-Френкельдің аксиомалық жиын теориясына эквивалентті формальды арифметика Гедельдің толымсыздық жөніндегі екі теоремасының алғы шарттарында қанағаттандырылған. 
## Дереккөздер
 Қазақстан ұлттық энциклопедия. 9 том. Алматы, 2007.
Мэйси Уильямс

**Мэйси Уильямс** (1997 жылы 15 сəуір, Ұлыбритания, Бристоль) - ағылшын актрисасы. 

Көпшілікке HBO телеарнасының Тақтар ойыны телесериалында Арья Старк рөлі арқылы танымал.
Ол Хилари Уильямс (қазір Фрэнсис) төртінші жəне кенже қызы. Оның анасы университет администраторы болып жұмыс істеген. Өзінің балалық шағын Мэйси Уильямс Соморсет атты жерде өткізген. Ол Клаттон бастауыш мектебінде, сосын Нортон Хилл мектептерінде оқыған. 2011 жылы Тақтар ойыны (телесериал) телесериалында Арья Старк рөлін ойнап танымал əртіс болды. Əртіс көптеген номинацияларға ие. Мысалы, 2012 жылы SFX Awards жəне АҚШ əртістерінің гильдиясының премиясы, 2013 жылғы Жас əртіс номинациясы жəне т.б.

## Биография
Маргарет Констанс "Мэйси" Уильямс 1997 жылы 15 Сәуірде Англияның Бристоль қаласында дүниеге келген. Университеттің бұрынғы әкімшісі Хилари Уильямстың (Қазіргі Фрэнсис) төрт баласының кенжесі. Мэйси балалық шағын Сомерсетте өткізді, Клаттон бастауыш мектебінде оқыды, содан кейін Нортон Хилл мектебін бітірді . "Мейси" (Maisie) сахналық лақап атын "The Perishers" комикстерінің танымал сериясынан алған. 2011 жылы "Тақтар ойыны" телехикаясындағы Арья Старктың дебюттік рөлімен танымал болды . 2015 жылы ол "Доктор Кім" телехикаясының 9 маусымының түсіріліміне қатысты, сонымен қатар Seafret музыкалық дуэтінің "Мұхиттар" әніне арналған бейнебаянға түсті. Ол тек актриса ғана емес, сонымен қатар биші. Ол Bath Dance колледжінде балет, коммерциялық және техникалық джаз, ән оқыды. Батутта секіру, көше фристайлымен және гимнастикамен де айналысады.

## Дереккөздер
Бастапқы код

«**Бастапқы код**» () — 2011 жылы шыққан режиссер Данкан Джонстың американдық технотриллері.

## Сюжеті
Култер есімді сарбаз пойыз апатынан қайтыс болған белгісіз адамның денесіне жұмбақ жағдайда енеді. Култер апатқа кім кінәлі екенін түсінбейінше, басқа біреудің өлімін қайта-қайта қайталауға мәжбүр болады.

## Рөлдерде

## Дереккөздер

Санат:Ағылшын тіліндегі фильмдер
Санат:Данкан Джонс фильмдері
Санат:Summit Entertainment фильмдері
Санат:АҚШ ғылыми-фантастикалық фильмдері
Мохиэддин Халед

**Мохиэддин Халед** (17. 8. 1922 жылы туған, Каир) -  Египеттің саяси және қоғам қайраткері, журналист.  Г. А. Насер бастаған «Ерікті офицерлер» ұйымына кірді. 1952  жылы египет ұлт-азаттық революциясына қатысты. 1956 - 1959 жылдары «Әл-Масаа» газетінің бас редакторы болды. 1957  жылдан ұлттық жиналыстың депутаты. 1968 –1971 жылдары Араб соц. одағы (АСО) ОК-нің мүшесі, 1958 жылдан Египеттің Ұлттық бейбітшілік советінің бас секретары. 1958 ж. Бүкіл дүниежүзілік Бейбітшілік Советінің (БДЖБС), 1964 ж. БДЖБС Презтдиумының мүшесі. 1956 ж. Жолио-Кюри атынд. Алтын медальмен наградталды. «Халықтар арасында бейбітшілік нығайтқаны үшін»  Халықар. Лениндік сыйлық алды (1970 жылы).
Пи өмірі

**Пи өмірі** — Янн Мартелдің осы аттас романы бойынша түсірілген фильм.

Басты рөлдерде: Сурадж Шарма , Ирфан Кхан , Табу , Рейф Сполл , Жерар Депардье , Адиль Хуссэйн 

Әлемдік премьера: 28 қыркүйек 2012 

Қазақстандағы премьера: 1 қаңтар 2013

Жас шектеуі:PG - Ата-аналардың қадағалауы ұсынылады

## Сюжеті
Писин өзінің өмір жолын таңдау үшін діндерді,өмірге деген көзқарастарын сан мәрте рет өзгертеді.Үндістандағы дағдарыстың кесірінен Писин отбасымен өзге елге қоныс аударуға мәжбүр болады.Мұхиттағы қолайсыз жағдайдың кесірнен ол жақындарынан айырылып,ашық мұхиттың ортасында кішкентай қайық үстінде қаһарлы бенгаль жолбарысымен қалады.Осы уақыт аралығында жануармен адам бірігіп тіршілік ете бастайды.Ойындағы сан түрлі сауалдың жауабын Пи суда ұзақ уақыт жүрп тапқандай болады.

## Дереккөздер

## Сілтемелер
* Рецензиялар

Санат:Энг Ли фильмдері
Санат:АҚШ шытырман оқиғалы фильмдері
Санат:АҚШ драма-фильмдері
Санат:IMAX фильмдері
Санат:20th Century Fox фильмдері
Санат:Жануарлар жайлы фильмдер
Санат:Үздік визуалды әсерлер үшін Оскар сыйлығының иегерлері (фильмдер)
Томас Саңстер

**Томас Броди Саңстер** (; туылды: 16 мамыр 1990; Лондон, Англия, Ұлыбритания) — британ актёрі, музыкант, модель. «Махаббат шын мәнінде» фильмінде Сэм рөлімен танымал ағылшын актері (2003), «Няня Макфи» фильмінде Саймон (2005), «Соңғы легион» фильмінде Ромул Августул (2007), «Финес және Ферб» фильмінде Ферб (2007-2015), «Тақтар ойыны» фильмінде Джоджен Рид (2013-2014) және «Лабиринтте жүгіруші» фильмінде Ньют ретінде танымал (2014-2018).

## Өмірбаян
Томас Саңстер - Лондонның Саутуорк ауданында 1990 жылы 16 мамырда Марк Саңстер мен Таши Бертрам отбасында дүниеге келген. Әкесі Шотландиядағы Бәңхері қаласынан. Оның Ава Саңстер атты бір қарындасы бар. Оның анасы, актриса, бірнеше Би-Би-Си фильмдеріне түсті, ал оның әкесі музыкант болды, «Арыстан Патша» мюзикліне қатысты. Ол сондай-ақ Хью Гранттың үш туысты жиені болып табылады: оның үлкен әжесі - Барбара Бертрам және Грант әжесінің апалы-сіңлісі.
Томас бас гитара және гитарада ойнайды, ол солақай Пол МакКартниді Nowhere Boy көркем фильмінде суреттеу үшін сол қолмен гитарада ойнауды үйренді. Ол сондай-ақ «Махаббат шын мәнінде (2003)» толық метражды фильмде барабанда ойнауды үйренді.

## Дереккөздер

## Сілтемелер

* 
* Томас Саңстер КиноПоиск дерекқорында
* Томас Саңстер Curtis Brown сайтында
Формуляр

**Формуляр** (лат. formula - формула, ереже) - азаматтың және сауда құқығындағы үлгі шарт. Формуляр талаптарын ірі ұйымдар әзірлеп, контрагентке қол қою (қосылу) үшін ұсынады. Контрагенттің ұсынылып отырған шарттарды өзгертуге, тіпті талқылауға мүмкіндігі жоқ. Формуляр қазіргі іс қағаздары айналымында зор маңызға ие болып отыр. Шындығында формуляр құқық көздері емес, брақ заңнамадағы құқықтың диспозитивтік нормалары тиісті құқықтық қатысушыларға Формулярдың көмегімен егдей-тегжейлі реттеу мүмкіндігін береді. Формуляр тұтас салаларды қамтитындықтан және кеңінен таралғандықтан оны ерекше "формулярлық құқық" деп атайды. 
## Дереккөздер
 Қазақстан ұлттық энциклопедия. 9 том. Алматы, 2007.
Адриана Лима

Адриана Франческа Лима (порт. Adriàna Francésca Líma; туған. 12 шілде 1981, Салвадор) — бразилиялық модель. Көбінесе Victoria's Secret періштесі болып танылған. Көптеген мәліметтерге сенетін болсақ Адриана әлемдегі ең сұлу әйелдердің қатарына Forbes журналының рейтингі бойынша (2014 ж.) – ол ең жоғарғы жалақы алатын модель болып шықты. 2013 жылы оның жалақысы 8 млн $ құрады.

## Өмірбаяны
Адриана Лима 1981 жылы 12 шілде де Бразилия елінің Салвадор қаласында дүниеге келген. Әкесі-анасы мен қызын Адрианаға 6 ай болғанда тастап кеткен. Қызын анасы жалғыз өзі өсірген болатын. Көптеген интервьюларында Адриана өз анасының қандай керемет әйел екенін айтып өтеді. Кішкентай кезінде ол өте ұялшақ қыз болыпты. Бір күні кастингтен өту үшін қыздар купальникте келулері керек болыпты, ал Адриана өзін өте арық санап барғысы келмепті. Бірақ анасының көмегінің арқасында ол өзіне-өзі сенімдірек болып кастингке бәрі бір барған екен. Анасының арқасында кастингтен өтіп жұмысқа тұрады. 15 жасында Лима «*Supermodel of the world»* сайысында екінші орын алған. Кейін ол «*Elite»* агенттік орталығы мен келісім шартқа отырады.

## Карьерасы
Лима кішкентайынан әртүрлі сайыстарға қатысқан. 15 жасында Бразилиялық модельдер сайысында 2 орын алып, 2 жылдан кейін *Elite* агенттігімен келісім шарт жасап Нью-Йоркке көшіп келеді. Содан бастап оның карьерасында үлкен жеңістер басталады. Ең атақты сән көрсетілімдерінде шыға бастайды. Мысалы: Valentino, Emporio Armani, Alexander McQueen, Christian Dior, Versace, Givenchy, Louis Vuitton, Prada, Sean John, Christian Lacroix, Randolph Duke, Balmain, Fendi, Ralph Lauren, M. Officer, Anna Sui, Escada, Walter Rodrigues, Betsey Johnson, Richard Tyler, Paco Rabbane, Mark Eisen, Luca Luca, Zoomp, Dossi Dossi, Emanuel Ungaro, Vera Wang және т.б.

## Қызығушылықтары
Лима футболға қызығады және ресми түрде Интер командасына қолдау көрсетеді. Оның жанұясының жеке Виктория деген футбол командасы бар.

## Жеке  өмірі
2001-2003 жылдары Адриана американдық рок музыкант Ленни Кравитц пен атастырылған болатын, бірақ тойлары бәрібірде болмады. Кейін ол ханзада Лихтенштейн Венцеславпен кездесті. 14 Ақпанның 2009 жылынан бастап Адрианна баскетболист Марко Яричемге тұрмысқа шықты.Ол үйлену тойларына дейін 3 жыл кездескен болатын. Қазір олардың 2 қызы бар, Валентина Лима-Ярич (туылғ. 15 қараша 2009) және Сиенна Лима-Ярич (туылғ. 12 қыркүйек 2012).

Санат:Бразилия фотомодельдері
Бри Николь Тёрнер

**Бри Николь Тёрнер** (ағыл. Bree Nicole Turner; 10 наурыз 1977, Пало-Альто, Калифорния, АҚШ) — американдық актриса, билеуші.

## Өмірбаяны
Бри Николь Тёрнер 1977 жылы 10-наурыз күні Калифорния штатында Пало-Альто қаласында футболшы Кевин Тернер отбасында туған. Никольдің 3 бауыры бар.

1995 жылы Калифорния штатындағы Данвилл қаласындағы Монте-Виста орта мектебін оқып шықты. Тағы да Тернер Лондонда (Англия, Великобритания) Кингс-колледжді және Лос-Анджелестегі Калифорния университетін бітірді.

## Мансабы
Бри кинода 1996 жылдан бастап түседі. 1996 жылы "Появляется Данстон" киносында француз әйелін ойнап, дебютқа шықты.снимается в кино с 1996 ж. 1996 - 2012 жылдар аралығында Бри Тернер 64 фильм мен сериалдарға түсіп шықты.

## Дереккөздер
# Бри Николь Тёрнер
# Бри Николь Тёрнер Internet Movie Database сайтында

Санат:1977 жылы туғандар
Гангстерлік жасақ

**Гангстерлік жасақ** () — режиссер Рубен Флейшердің 2013 жылғы америкалық қылмыстық триллер. Фильм нақты оқиғаларға негізделген Уилл Биллдің сценарийі бойынша түсірілген.

## Сюжеті
Лос-Анджелес, 1946 жыл. Бруклиннен шыққан Микки Коэн есірткі, қару-жарақ және жезөкшелер саудасымен айналысып, қаланы өз бақылауында ұстап отырған қандықол банда басшысы. Оны баскесерлер ғана емес, сатқын полицейлер мен саясаткерлер де қолдайды. Оның көшедегі кез-келген полицейге әмірі жүреді, бірақ оған қарсы тұра алатын да сақшылар бар екен. Лос-Анджелес полиция депатаментінде сержант Джон О’Мара мен Джерри Вутерс бастаған қызметкерлердің жасырын тобы Коэннің қылмыс әлемін жою үшін күш біріктіреді.

## Сыртқы сілтемелер
* 

## Дереккөздер

Санат:2013 жылғы АҚШ фильмдері
Санат:АҚШ атыс-шабыс фильмдері
Санат:2013 жылғы атыс-шабыс фильмдері
Санат:Гангстерлік фильмдер
Санат:АҚШ триллер фильмдері
Санат:Warner Bros. фильмдері
Санат:Ағылшын тіліндегі фильмдер
Санат:Рубен Флейшер фильмдері
Мсислав Мсиславович Удалой

**Мсислав Мсиславович Удалой** (т. ж. белгісіз - 1228 ) – Торопец(1206),  Новгород (1210), Галиция (1219) князы. 1193, 1203 ж. орыс князьдарының қыпшақтарға қарсы жорықтарына қатысты. 1207 ж. боярларға  қарсы Новгородтағы көтерілістен кейін қала тұрғындарының қолдауымен Новгород князы болды. 1212, 1214 ж. эстон жеріне сәтті жорық жасап, неміс рыцарьларына соққы берді. 1216  ж. Новгород әскерін басқарып, Липиц ө. Бойында Суздаль-Владимир князьдарын жеңді. Галиция жерінен венгрлерді қуып шығып (1219) өзі князь болды. Монғол татарға қарсы күресте қыпшақтармен одақ жасауды қолдады. Калка ө. Бойында болған (1223) шайқаста орыс әскерлерінің алғашқы тобын басқарды.
Мультатули

**Мультатули** (Muitatuli) [ лақып аты (лат. multa tuli  - көпті көрдім); шын аты-жөні – Эдуард  Дауэс Деккер; Dekker] ( 2. 3. 1820,  Амстердам, - 19.2.1887,  Нидер-Ингельхейм, ГФР) -  Нидерланд жазушысы, сыншы. Теңізші отбасысында туған. 1838 жылдан бастап Индонезиядағы орталаушылар әкімшілігінде қызмет атқарды. Мультатули жергілікті халық тұрмысын жақсарту туралы  әділетті күрес жүргізгені үшін қуғындалып, 1865 ж. отсавкаға шықты. Әдеби қызметі 1840 жылдардан басталды. Оны белгілі жазушы ретінде танытқан «Макс Хавелаар, не Нидерланд сауда қоғамдығы кофе сату жарысы»  атты романы болды. Өмірбаяндық хат үлгісінде жазылған  «Махаббат хаттары» (1861) романы, «Нидерланд индиясындағы ерікті еңбек туралы» (1862) «Хавелаардың ісі туралы шығарма» т.б. публицистикалық кітаптарында капиталистік қоғамды сынады. Мультатули «Жапонмен әңгіме» (1862) «Идея» (1 – 7-т., 1862 – 77)  т.б. шығармаларында қоғамға, өнерге, әдебиетке көзқарасын баяндады. Ол «Аспан қалындығы» (1843, бас. 1864), «Князьдар мектебі» т.б. пьесалар жазды.
Клэр Коффи

thumb|Клэр Коффи (2014)
Клэр Коффи (а5sk. Claire Coffee, туған. 14 сәуір 1980) — американдық актриса. Әлемге көбінесе "Гримм" телесериалында Адалинды Шейд ролімен әйгілі.

## Өмірі мен мансапы
Клэр Коффи Калифорния штатындағы Сан-Франциско қаласында өмірге келді. Иллинойс штатындағы Эванстон қаласында Солтүстік-Батыс университетін бітіріп, актерлік мансапын бастады.

Коффи әр түрлі телесериалдарда қонақ болған. Мысалға: «Западное крыло», «Детектив Раш», «Сильное лекарство», «Кости», «C.S.I.: Место преступления», «Морская полиция: Спецотдел» және «Ясновидец». Коффи бірінші атағын "Басты госпиталь" құнсыз оперсасының арқасында иеленді. Бұл операда 2007-2009 жылдар аралығында ойнаған. Тағыда Коффида "Компаньоны" (2011-2012) фильмінде екінші дәрежелі ролі болған.

"Гримм" телесериалында екінші сезоннан бастап басты басты ролге ие.

## Жеке өмірі
2013 жылы 23 желтоқсан айында музыкант Крис Тайл ға күйеуге шықты. 2015 жылы 21 қаңтарда  жаңа үйленгендер мамыр айында біріші баласы туатынын білді.

## Дереккөздер
# Клэр Коффи Internet Movie Database сайтында
# Клэр Коффи
Мүмкін емес

**Мүмкін емес** — Испанияда түсірілген ағылшын тілді фильм (2012).

2004 жылы Үнді мұхитындағы жер сілкінісінен кейін болған цунамиге ұшыраған туристер жанұясының тағдыры жайында баяндалады.

Әлемдік премьера: 9 қыркүйек 2012. Қазақстандағы премьера: 14 ақпан 2013.

Жас шектеуі: PG-13 - 13 жасқа дейінгі балаларға көруге ұсынылмайды.

## Сюжеті
Демалуға шыққан отбасы мүшелері алапат апаттың кесірінен бір-бірінен айырылады.Тағдыр тәлкегіне түскен жандар жақындарын іздеп,ары қарай өмір сүруге бел буады.

## Рөлдерде

## Сыртқы сілтемелер
* http://ru.digititles.com/movies/nevozmozhnoe-2013/gossip

Санат:Испания драма-фильмдері
Сары тал

**Саыр тал** () – талдар тұқымдасына жататын , биіктігі 2-4 м бұта. Діңі жінішке, қабығының ішкі беті сарғылт, сыртқы көгілдір,  жас бутақтары ұзын, туксиз, бети тегис, кабыгы сары не кара кошкыл. Жапырағы көкшіл сұр, пішіні сопақша келген қандауыр тәрізді, уз. 3-13 см, они 0,8-1,5 см. Наурыз – мамырда гүлдейді, гүл сырғасы жапырағымен бір мезгілде пайда болады, бүрінің уз. 3-5 мм. С.т. Бат. Еуропа, Солт.Африка, Кіші Азия, Монғолия, Жапонияда, КСРО-ның Европ. Бөлігінің оңтүстігінде, Қырым, Кавказ, Бат. Сібірде, Қазақстанда: Сарыарқада, Тобыл-Есіл алқабында, Ақтөбе Торғай обл-нда су жиегінде, ылғалды шабындықтарда өседі. С. Т-дын жінішке, солқылдақ ақ шыбығы қораб тоқуға пайдаланылады. Әсемдік үшін өсіріледі. Балды өсімдік, дін қабығында салицин бар, қаламшасынан жақсы өседі.

## Дереккөздер

Санат:Талдар тұқымдасы
Сатук Бограхан Абдулкарим

**Сатук Бограхан Абдулкарим** (Абд әл-Кәрім) (915-955) – Қарахан мемлекетінің билеушісі. Арслан хан Базирдің баласы. Ол Қарахан әулетінде бірінші болып ислам дінін қабылдады. Самани әулетінің қолдауымен нағашысы, бас қаған Огулчарак Қадыр ханға қарсы шабуыл жасады. 942 ж. баласағұнды «сенімсіз түріктер» басып алды. С.б. А. Көп кешікпей Баласағұнды қайтарып, Қашғарды да өзіне қаратты. Оның баласы Арслан хан Байташ Құса 960 ж. исламды Қарахан қағандығының мемл. діні деп жариялады. Мұса исламды қорғау мақсатында Хотан мен Амударияға дейін кеңейтті. Оның өмірін суреттейтін «Тазкира-иБағрахан» атты еңбек жазылған.
Сатладж

**Сатладж** немесе **Сатледж** (төменгі ағасында – **Панджнад**) – Қытай, Үндістан және Пәкістан жеріндегі өзен, Үнді өзенінің ірі саласы. Ұзындығы 1,5 мың км-дей, алабы 395 мың км². Қайлас жотасынан басталып, Гималай мен Пенджаб атырабтарын кесіп өтеді. Қар және жаңбыр (жазғы муссон) суымен қоректенеді. Су шығыны жыл бойына 100 рет өзгеріп отырады. Гималайдан шыға берісте ірі Бхакра-Нангал гидроэнергетика комплексі салынған. Жекеленген учаскелерінде кеме жүзеді. Ірі саласы – Чинаб (оң).

## Дереккөздер
Санат:Пәкістан өзендері
Санат:Қытай өзендері
Санат:Үндістан өзендері
Хелена Бонэм Картер

**Хелена Бонэм Картер** (ағылш. *Helena Bonham Carter)* -  1966 жылдың 26 наурызында Голдерс-Грин, Барнет, Лондон, Англияда туды. Британдық əртіс.  BAFTA марапатының лауреаты,  Алтын глобус жеті мəрте номинанты, екі дүркін Оскар сыйлығының номинанты.

## Өмірбаян
Хелена Бонэм Картер Голдерс-Грин де туды. Оның анасы Елена -психотерапевт, ал əкесі - банкир болған. Хеленаның екі ағасы болды: Эдвард жəне Томас. Хелена Ұлыбританияның премьер-министрі лорд Асквит немересі жəне Бонэм Картер барон əйелінің немересі. 
Хелена Вестминстерск мектебінде білім алған. Хеленаға бес жыл болғанда, оның анасында жүйке жүйесінің бұзылуы болды. Үш жыл емделгеннен кейін, анасы психотерапевт болды. Анасының емделуінен бес жыл өткен соң əкесі бір жақ құлаққа істемейтін болды. Оған ісікті алатын операция жүргізілді, алайда ол инсультқа əкеп соқтырды.  Одан кейін əкесі мүгедек болды. Əкелеріне көмектесу үшін Хелена жəне екі ағасы колледждегі оқуын тастады. 
1979 жылы Хелена Бонэм Картер поэтикалық байқауды 《Виноградная лоза》 поэмасымен жеңіп шықты. 《Женщина французского лейтенанта》 фильмін көргеннен кейін ол əртіс боламын деп шешті. Бірінші рет ол фильмде Джульетта рөлін ойнады. 1986 жылы ол өзінің табысты фильміндердің бірінде - 《Комната с видом》 түсті. Мансабының бір жарқын сəті - ол Кейт Ерой рөлін ойнау болды. Бұл рөлі үшін Хелена Алтын глобус жəне Оскар сыйлығына номинацияланды.  2005 жылы Чарли және шоколад фабрикасы фильмінде миссис Бакет рөлін ойнады. Хәрри Поттер фильмдерінде ол Беллатриса Лейстрейндж рөлінде болды.  2007 жылы ол Суини Тодд: Флит-стриттегі әзәзіл шаштараз фильмінде Миссис Ловетті ойнады. 2010 жылы ол Алиса ғажайыптар елінде фильміне қосылды. 2001 жылдан бастап Хелена Тим Бëртонмен фактикалық некеде болды. Алайда 2014 жылы олар ажырасты.

## Дереккөздер
Сауыр-Жарма мыс кенді белдеуі

**Сауыр-Жарма мыс кенді белдеуі** – Шығыс Қазақстан облысы жеріндегі мыс кенді геологиялық  құрылым. Оңтүстік-шығыста Сауыр, Маңырақ тауларынан бастап, Шар өзенінің алабы арқылы солтүстік-батыстағы Дегелең тауларына дейін созылған. Ұзындығы 450-500 км, ені 30-80 км.

## Геологиялық құрылымы, құрамы
Геологиялық тұрғыдан алғанда Сауыр-Жарма мыс кенді белдеуі Шыңғыс-Тарбағатай каледонидтерімен терең жарылыс арқылы шектесетін Зайсан геосинклиналь жүйесінің оңтүстік–батыс қанаты болып саналады. Мұнда жоғарғы палеозойдың шөгінді-вулкантекті жыныстары, гранитоидтар, негізді және ультранегізді интрузиялар тараған герцин тектогенезінің сауыр фазасымен байланысты түзілген андезит, дацит, липарит құрамды эффузиялық жыныстары мен гранитоид интрузиялары бір тұтас орогендік-вулкандық белдеу құрайды. Белдеудегі гранитоидтарда мыс порфирлі (Қызылқайың, Кенсай), негіз құрамды интрузияларда никелді мыс (Мақсұт), гипербазиттердің үгілу қыртысында силикаттық никель (Горностай т.б. ) кендері тараған. Мыс-порфирлі және никелді мыс кендерінің келешегі зор.

## Дереккөздер

Санат:Шығыс Қазақстан облысы кен орындары
Сахаров Иван Васильевич

**Сахаров Иван Васильевич** (7. 10. 1903 ж. т., Курск обл., Курск  ауд., Сапогово с.) – қазақстандық ғылым-агроном. Агрономия ғылымының докторы (1964), профессор (1964). Қазақ КСР-і үшін еңбек сіңірген ғылым қайраткері (1958). Воронеж агрономия институтын бітіріп (1931),  Қазақтын агрономия институтында  кафедра меңгерушісі (1931-39), Вологда агрономия институтында оқытушы, декан (1939-43), Қазақтың агрономия институтында оқытушы (1943-45), 1945 жылдан кафедра меңгерушісі. Қаз. КСР агрономия академиясының толық мүшесі (1958-61). С. 35-тен астам ғылыми еңбек жариялады. 2 рет Еңбек Қызыл Ту ордені, Октябрь Революциясы ордені, «Құрмет Белгісі» орленімен және медальдармен марапатталған.
Сахновский Василий Григорьевич

**Сахновский Василий Григорьевич** (1. 3. 1886, Дорогобуж, қазіргі Смоленск обл., - 26. 2. 1945, Москва) – совет режиссері, театр зерттеушісі, педогог, профессор (1933), РКФСР халық артисі (1938), өнер тану ғылымының докотры (1939). 1904 –1907 ж. Фрейбург университетінің философия факультетінде оқыды; 1910 ж. Москва ун-тінің тарих-филол. ф-тін бітірді. Режиссерлік өнер жолын 1912 ж. бастады. Алғашқыда орыс әдебиеті, одан кейін театр мәселесі туралы мақалалар жазды, спектакльдер қойды. 1922 жылдан Москваның әр түрлі театрларында, ал 1926 жылдан Москваның Көркем академиялық театрындп қызмет етті. Мұнда Л.М. Леоновтың «Унтиловск» (1928),  Н. В. Гогольдің «Өлі жандар» (1932),  Л.Н. Толстойдың «Анна Каренина» (1937), А.Н. Островскийдың «Еңбек наны» (1940) спектакльдерін қоюға қатысты. Ол – режиссура теориясы мен методикасы, театр мәселелері жайлы еңбектердің авторы. 1926 жылдан пед. қызметпен шұғылданды. Еңбек Қызыл Ту орденімен марапатталған.
Мария Александровна Кожевникова

Кожевникова, Мария Александрқызы  (туған. 14 қараша 1984, Москва)    -   ресейлік актриса,тележүргізуші,политик,депутат.
### Өмірбаяны
14 қарашада Мария атақты хоккеист,олимпиада чемпионы Александр Кожевников және ағылшын тілінің ұстазы Маргарита Кожевникованың жанұясында дүниеге келеді.Атасы  генерал-майор Валентин Николаев Трофимов (1923—2013).Мария жеңіл атлетика мен айналысқан.Playboy журналында біраз уақыт жұмыс істеген.Өжет қыз болған,өзінің сыныптастарынан әрқашан алда жүрген.
### Карьерасы
2008 жылы Мария Бородин. Возвращение генерала атты телехикаяда Ирина рөлін сомдаған.Кейін Марияны атақты Универ телехикаясына Алла Гришко деген қарапайым студент қызды ойнауға шықты .Марияны көптеген халық Алла ретінде танып жатады,себебі ол осы рөлден кейін атақты бола бастады
### Жеке өмірі
Мария 2013 жылы Евгений Васильевке тұрмысқа шықты.Олардың қазір 2 ұлы бар.

## Дереккөздер
http://www.uznayvse.ru/znamenitosti

Санат:Ресей актрисалары
Саянов Виссарион Михайлович

**Саянов Виссарион Михайлович** (16. 6. 1903, Иванушкинск дер., қазіргі Иркутск обл., Киренск ауд., - 22. 1. 1959. Ленинград) – орыс совет жазушысы. 1922 – 1925 ж. Ленинград университетінде оқыды. Әдеби қызметін ақын ретінде бастады. Алғашқы «Таң» атты өлеңі 1923 ж. жарық көрді. Тұңғыш өлеңдер жинағы 1926 ж. шықты. Бұдан кейін жарияланған «Комсомолдық жырлар» (1928) «Замандастар» (1929) «Алтын олекма» (1934) атты өлеңдер жинақтарында Азамат соғысы каһармандарының ерлік күресін, жаңа өмір құрушыларды жасампаз ісін бейнеледі. Саянов прозаик ретінде 1928 ж. жарияланған «Үш мүшкетер» фельетонымен тұңғыш көрінді. Ол алғашқы кезде прозалық шығармаларында фольклорлық аңыз-әңгімелер сюжеттерін пайдаланып, «Тал» (1939), «Беловеж хикаясы» (1943) повестерін жазды. Осы кезеңде жарық көрген «менің сенімді құрбым», (1930), «Мадагаскар аралы» (1933), «Екі озең» (1936) повестеріне соц. Құрылыс өзгерістерін сұреттеді. Саянов Ұлы Отан соғысы жылдарында (1941-45) әскер қатарында болып, майдандық газеттер тілшісі қызметін атқарды. «Ленинград үшін шайқаста» (1943), «Нюрнберг күнделігі» (1948) т.б. кітаптарын шығарды. Саянов «Аспан мен жер» (1 – 4-кіт., 1935 – 54, КСРО Мемл. сыйлығын алған, 1949) «Лена» (1-2-кіт., 1953-55), «Туған өлке» (1-2-кіт., 1953-56 ), т.б. романдарын жариялап, революцияға дейінгі Ресейдің және соц. қоғам құрылысының тарихи-әлеуметтік омірінің кең панорамасын жарқын суреттеді. Саянов – «Қазіргі әдеби топшылдық» (1928), «Классиктерден бүгінгі күнге дейін» (1929) т.б. әдеби-зерттеу еңбектердің авторы. С. шығармалары Совет Одағы халықтарының және шетелдің бірқатар тілдеріне аударылып басылды. Ол 4 орденмен, медальдармен марапатталған.
Лютфи Сарымсакова

**Сарымсакова Лютфи** (26. 4. 1896 ж. т., Ақжер қыстағы, қазіргі Ферғана обл.) – өзбек совет актрисасы, КСРО халық актрисасы (1967). 1944 жылдан КОКП мүшесі. Профессионалды сахналық қызметін 1925 ж. Қоқандта бастады. Әндіжан, Фернанға театрларыда ойнады. 1934-39 ж. Өзбектің музыкалық театырында,  ал 1941-73 ж. Өзбектің Мукими атынд. муз. таетрында (Ташкент) қызмет етті. Сахнада балаларының бақыты үшін күрескен аналар бейнесін жасады: Күміскүл, Айсара, Қарт ана (Яшеннің «Екі коммунист», «Гүлсара», «Раушан мен Зұлхұмарында»). Бұдан басқа Шырын (Хуршидтың  «Фархад пен Шырынында»), Майсара (Хамзаның «Майсараның айласында») т.б. рольдерді орындады. 1931 жылдан киноға түскен. 5-6-сайл. Өзб. ССР Жоғ. Советінің депутаты. Ленин орденімен және басқа 2 орденмен марапатталған.

Санат:КСРО халық әртістері